KOMISIJOS REGLAMENTAS (EB) Nr. 1283/2005
2005 m. rugpjūčio 3 d.
iš dalies keičiantis Tarybos reglamento (EB) Nr. 866/2004 dėl režimo pagal Stojimo akto 10 protokolo 2 straipsnį I priedą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Akto dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimo sąlygų 10 protokolą dėl Kipro ir Sutarčių, kuriomis grindžiama Sąjunga, pritaikomųjų pataisų (1),
atsižvelgdama į 2004 m. balandžio 29 d. Tarybos reglamentą (EB) Nr. 866/2004 dėl režimo pagal Stojimo akto (2) 10 protokolo 2 straipsnį, ypač į jo 9 straipsnį,
kadangi:
(1)
Tarybos reglamento (EB) Nr. 866/2004 I priede pateikiamas perėjimo punktų, kuriuose asmenys ir prekės gali kirsti liniją, skiriančią teritorijas, kurias veiksmingai kontroliuoja Kipro Respublikos Vyriausybė, ir teritorijas, kurių Kipro Respublikos Vyriausybė veiksmingai nekontroliuoja, sąrašas.
(2)
Pasirašius susitarimą dėl naujų perėjimo punktų atidarymo Kato Pyrgos ir Kokkina, būtina pritaikyti I priedą.
(3)
Kipro Respublikos Vyriausybė pritarė šiam pritaikymui.
(4)
Šiuo klausimu buvo tariamasi su turkiškosios Kipro dalies prekybos rūmais,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 866/2004 I priedas pakeičiamas taip:
„I PRIEDAS
Perėjimo punktų, nurodytų 2 straipsnio 4 dalyje, sąrašas
-
Agios Dhometios
-
Astromeritis - Zodhia
-
Kato Pyrgos - Karavostasi
-
Kato Pyrgos - Kokkina
-
Kokkina - Pachyammos
-
Ledra Palace
-
Ledra Street“.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2005 m. rugpjūčio 3 d.